ગિરના સિમાડે સેંકડો માનવ મેદની વચ્ચેથી રવિવારની રાત્રે ઘરમાં ઘુસેલા સિંહને આબાદ બચાવી જંગલમાં પહોંચાડી દેવાની આ રોમાંચીત ઘટનાની વિગતો આપતા ગિર જંગલના ધારી ડિવિઝનના ડીસીએફ પુરૂષોત્તમે સંદેશના પત્રકારને જણાવ્યુ હતુ કે, મોડી સાંજ પછી તુલસીશ્યામ રેન્જના અને જંગલની બોર્ડર પર આવેલ પાટલા ગામના બહારના ભાગે રહેતા જીલુભાઈ ભનાભાઈ વાળાના મકાનના પશુઓ બાંધવાના વાડામાં એક પાંચ-છ વર્ષનો સિંહ ઘુસી ગયો હતો અને ભેંસના બચ્ચા પર હુમલો કરી તેનો શિકાર કરવાનો પ્રયત્ન કર્યો હતો.